CONSILIUL LOCAL AL MUNICIPIULUI


    S I G H I Ş O A R A

H O T Ă R Â R E A   NR. 177






       din 27 octombrie 2011

privind prelungirea  unor contracte de închiriere

Consiliul Local al Municipiului Sighişoara;


Având în vedere expunerea de motive a Primarului municipiului cu propunerea de prelungire a unor contracte de închiriere;

Având în vedere cererile adresate Primăriei Municipiului Sighişoara de către beneficiarii unor contracte de închiriere, având ca obiect spaţii cu altă destinaţie decât locuinţă, terenuri ocupate de construcţii - scări acces sau garaj auto şi terenuri limitrofe locuinţei, al căror termen va expira la data de 30.11.2011, respectiv 04.12.2011;

Având în vedere clauza din contractele de închiriere, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune prelungirea contractelor de închiriere şi modificarea valorii chiriei la acestea, îndeplinindu-se prevederile legale;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Având în vedere că prin prelungirea contractelor de închiriere se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei de protecţie socială şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă prelungirea contractului de închiriere nr. 343/24181/2010, încheiat cu Maxim Trifan, având ca obiect grupul sanitar situat în incinta Pieţei Agroalimentare din str. Târnavei, nr. 29, al cărui termen expiră la data de 30.11.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 1 (un) an.

Prelungirea contractului de închiriere se va face prin act adiţional.

Art.2. Se aprobă prelungirea contractului de închiriere nr. 774/19418/2006, modificat şi completat prin actele adiţionale nr. 1/2008 şi nr. 2/2010,  încheiat cu S.C.Papa Johns S.R.L., având ca obiect spaţiul cu altă destinaţie decât locuinţă – chioşc alimentar, situat in incinta Grupului Şcolar de Industrie Uşoară din str. Tache Ionescu, nr. 18, în suprafaţă de 10,00 mp., al cărui termen expiră la data de 04.12.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 5 (cinci) ani .

Prelungirea contractului de închiriere se va face prin act adiţional.

Art.3. Se aprobă prelungirea contractului de închiriere nr. 770/12277/2006, încheiat cu Cabinetul Medical Individual Tîrcoveanu Carmina, având ca obiect spaţiul cu altă destinaţie decât locuinţă – cabinet medical individual,  situat în str. Ilarie Chendi, nr. 12, în suprafaţă de 21,79 mp.,   al cărui termen expiră la data de 30.11.2011.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 5 (cinci) ani .

Prelungirea contractului de închiriere se va face prin act adiţional.

Art.4. Se aprobă prelungirea contractului de închiriere nr. 792/2006, încheiat cu Sabău Mariana, având ca obiect terenul ocupat de construcţia – scări de acces, situat în str. Aleea Margaretelor, nr. 7, în suprafaţă de 3,00 mp., al cărui termen expiră la data de 30.11.2011.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani .

Prelungirea contractului de închiriere se va face prin act adiţional.

Art.5. Se aprobă prelungirea contractului de închiriere nr. 790/2006, încheiat cu Florea Traian, având ca obiect terenul ocupat de construcţia – garaj auto, situat în str. Mihai Viteazu, nr. 67,  lot nr. 29, în suprafaţă de 17,87 mp., al cărui termen expiră la data de 30.11.2011.

Începând cu data de 01.12.2011, chiria va fi de 178,70 lei/an, respectiv 10,00 lei/mp./an, stabilită în baza prevederilor art. 2 din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani.

Modificarea şi completarea contractului de închiriere se va face prin act adiţional.

Art.6. Se aprobă prelungirea contractului de închiriere nr. 791/2006, încheiat cu Stăncicu Sorin, având ca obiect terenul limitrof locuinţei - zonă de protecţie, situat în str. Andrei Mureşanu, nr. 59, în suprafaţă de 631,00 mp., al cărui termen expiră la data de 30.11.2011.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani .

Prelungirea contractului de închiriere se va face prin act adiţional.

Art.7. Se aprobă prelungirea contractului de închiriere nr. 793/2006, încheiat cu Bontea Maria, având ca obiect terenul limitrof locuinţei, situat în str. Stejarului, nr. 3, în suprafaţă de 638,00 mp.,  a cărui termen expiră la data de 30.11.2011.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani .

Prelungirea contractului de închiriere se va face prin act adiţional.

Art.8. Primarul municipiului, Direcţia Administrarea Patrimoniului, Direcţia Economică şi Arhitectul Şef  se încredinţează cu ducerea la îndeplinire a prezentei.

PRESEDINTE DE SEDINTA, 






Daniela Muşunoi









Contrasemneaza:






             


Secretarul municipiului,










Anca Fleşariu
(Prezenta hotărâre s-a adoptat cu 15 voturi pentru şi două abţineri )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

11 ex.FA/FM

